Document ID: 31995R2480

Komisijas Regula (EK) Nr. 2480/95
(1995. gada 25. oktobris),
ar kuru groza Regulu (EK) Nr. 1501/95, ar ko paredz sīki izstrādātus noteikumus par to, kā piemērot Padomes Regulu (EEK) Nr. 1766/92 attiecībā uz labības eksporta kompensāciju piešķiršanu un pasākumiem, kas jāveic, labības tirgū rodoties traucējumiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1863/952 [2], un jo īpaši tās 13. panta 11. punktu un 16. panta 2. punktu,
tā kā Komisijas Regula (EK) Nr. 1501/95 paredz sīki izstrādātus noteikumus par to, kā piemērot Padomes Regulu (EEK) Nr. 1766/92 attiecībā uz labības eksporta kompensāciju piešķiršanu un pasākumiem, kas jāveic, labības tirgū rodoties traucējumiem [3]; tā kā, lai aprēķinātu eksporta kompensācijas par pārstrādātiem produktiem, ir jāzina, kādi pārstrādes koeficienti jāpiemēro; tā kā faktiski šie koeficienti ir skaitļi, kas noteikti minētās regulas I pielikumā; tā kā tādēļ šis fakts būtu skaidri jānosaka,
IR PIEŅĒMUSI ŠO REGULU.
1. pants
Regulu (EK) Nr. 1501/95 groza šādi:
1) Regulas 11. panta 1. punkta pēdējo teikumu aizstāj ar šādu:
"Pārstrādes koeficienti, kas izsaka attiecību starp pamatprodukta daudzumu un šā produkta daudzumu, ko satur pārstrādātais produkts, ir norādīti I pielikumā.";
2) Regulas I pielikuma pēdējās slejas virsrakstu aizstāj ar šādu:
"Pārstrādes koeficienti, kas norāda labības daudzumu (kg) uz 1000 kg attiecīgo produktu.".
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1995. gada 25. oktobrī

Labels: 3
17
6